Sining umma selleng malebbi...
Sukkuruki mappuji lao
risese arajanna Puang Allah SWT, nasaba naweretta muwannessi umuru malampe,
nenniya tubuh majjappa kuwaetopa apangingringen topada engkasi hadere rilalenna
iyae onrong malebbie, pada akkatta maelo pasilennerengi sempajang alleppereng karobae.
Nasaba engka siaga egana silessuretta malebbitta, maelo ladde kasi hadere ri
onrong malebbie iyae essoe naiya kiya de’ nariwereng ri Puang Allah SWT umuru
malampe pura maddioloi ri olli ri Puang Allah Ta’alah mangolo risese arajanna.
Makkutoparo engka kasi riwereng umuru malampe desi nariwereng ri Puang Allah
Ta’alah tubuh ajjappa, nasaba engkai ri wereng seddi pakkasiwiang ri Puang
Allah Ta’alah iyanaritu lasa , makkutoparo engka kasi riwereng umuru malampe,
tubuh ajjappa naiekiya desi nariwereng apanginringeng ri Puang Allah Ta’alah.
Namakkuwanna naro
napasengngi Nabitta Muhammad SAW makkedae; pakkegunai lima sewwa-sewwa ri wettu
de napa napoleiki limae sewwa-sewwa :
1. Tuwomu riwettu de’napa napole
amatenmu
2. Ajjappa-jappammu riolo temmalasamu.
3. Asagenanmu riolo temmacipi’mu.
4. Alolongemmu riolo temmatemu.
5. Asogiremmu riolo tekkasi-asimmu.
Ma’asyiral Muslimin Wal ...
Karena perjalanan waktu
yang amat singkat deppa nasiaga ettana laissi wettue makkutoparo keadaange
samanna engka mupoi ritu tabbajo wajo riolota, sengereng neniya sumange’na
Puasa ramalange nenniya hikmana alleppereng pittarae natopada engkasi parimeng
rilalenna iyae onronge maddeppungen sipulung, sipakario rennu, sipammase-mase,
samannai sedding terri marenni atitta engkata maringerrang parimeng rilalenna ,
engkaki maddeppungeng rilalenna iyae onronge 2 puleng 10 essona pura labe’e,
riwettunna ripasilennereng alleppereng pittarae.
Allahu Akbar 3x Walillahil Hamd.
Kaum Muslimin &
Muslimat...
Rilalenna iyae essoe dua
tellu kejadian maraja ri lalenna lino, iya mancasjie tanra alebbirenne nenniya
arajanna agama sellenge.
Mula-mual kejadian maraja
nyanaritu maddatu sebbu orowane neniya makkunrai pada maddeppungeng ri padang
arafah, mallai-laingeng maneng apolengenna, maddupa rupang bahasana, makkutoparo
tonangenna, engka mola tasi, engka mola puttanang, engka manengi makkukue ri
padang arafah, dengan pengorbanan yang besar napakkuwa teppe’na ri puang Allah
Ta’alah pada pakei pakiang ihramna, pakeang mapute tenrijai, temmabbaju,
temmasongko, samannairo silalona ri patokkong pole ri kubburu’na nari paddeppungen ri padang masyhar, napada
napuada makkeda :
Naiya tau pasilennerengi
pakkaswiyang hajjie engkanitu ritu passukkue asellengenna, nasalai
wija-wijanna, nasalai keluargana enrenge tanah ancajingenna, de’ nakkeda warang
parang maega relai kuritu korbangkangi, nasaba napahang madecenna makkeda
maserro lebbi, narimakkuwannaro maladdei napparentang Puang Allah Ta’alah
risese engkau tau paulle, baik paulle warang parang kuwaetopa paulle watakkale,
pada toha narampewe puang Allah Ta’alah ri Akorang malebbi’na :
Bettuwanna :
Pura napparelluwangi Puang Allah Ta’alah masse ri rupa
taue untuk pasilennerengi pakkasiwiyang hajjie riu baitullah masse ri tau
paullewe.
Hadirin Jama’ah id yang
berbahagia.
Upepaha nenniya
alabappaha tau engkae pasilennerengi pakkasiwiyang hajjie, nakarana Puang Allah
Ta’alah nenniya teppe simata gangkanna nalulu maneng sininna rintangan nasaba
napahang madecengi makkedae majeppu tau pasilennerengi pakkasiwiyang hajjie
mapaccinge pole ri dosae pada toha ana mula jajie ri paremmananna indo’na
padatoha ri makkedanna nabitta Muhammad SAW :
Bettuwanna :
Nigi-nigi tau
menre hajji, nadetto nakkada ada marota, nenniya detto napapole gau maja
majeppu massu’ni pole ri dosana pada toha
apaccingena wettu ri jajianna ri indo’na.
Makkedatopi Nabitta Muhammad SAW :
Allahu Akbar 3x Walillahil Hamd.
Kaum Muslimin &
Muslimat...
Maduwanna kajajiang
maraja rilalenna iyae essoe, yanaritu maddatu sebbu selleng orowane nenniya
selleng makkunrai, ri segae egana wanua/negara pada lao maneng ri tanah lapange
yarega ri masijie, pada lao maneng pasilennereng sempajang alleppereng karobae,
rigau engkana paegaiwi appoji-pojinna, nenniya takabberena lao ri Puang Allah
Ta’alah iya mancajie tanra asseddi-seddinna umma sellenge, pada engka mala jiji
takkiyatoro nenniya pannessai aseddi-seddinna, makkutoparo sinrupa-rupa padamui
engkana tau kasi-asi, tettong ri seddena tau sogie, tettong ri seddena tau
mapparentae, de’gaga ri assilaingenna ritu risesena Puang Allah Ta’alah, roko
pada roko, suju pada suju, tudang pada tudang, rigau engkana mappassewa lao ri
araja sewwanna Puang Allah Ta’alah. Jaji de’ nasitinaja idi umma sellenge maelo
situna-tunai, sipeddiri ati, si pandng enteng nasaba appongetta seddimi bawang,
naseng nabitta Muhammad SAW :
Bettuwanna :
Naiya rupa taue pole manengi ri Nabi Adam, naiya nabi
Adam polei ri tanae, de’ alebbireng nappunnai bangsa arae nenniya ajange,
nenniya makkuli mapute ri malotonge, majeppu kaminang malebbi’e ri ikotu
mennang ri sesena Puang Allah Ta’alah yanaritu kaminang maraja taue.
Allahu Akbar 3x Walillahil Hamd
Metellunna kejadian
maraja iyae essoe yanaritu pada engkakisi pada pakabarui paringeratta lao ri
sejarana Nabiyullah Ibrahim, nasaba ri ujinna ri Puang Allah Ta’alah ri wettu
ri surona gere’i ana’na riasenge Ismail, menurut sejarah mappulo taunni ittana
pangulutta Ibrahim purana nakawingi bainena riyasenge Sitti Sarah nade’gaga
ana’na, gangkanna masara ininnawani pikkirikiwi makkedae narekko mateka matti,
igana patterrui perjuangakku, nappa risuroni Nabi Ibrahim ri baenena St. Sarah
sarekkuwammengi napubainei ri yasenge St. Hajar, nasimata mellau dowanna ri
puang Allah Ta’alah makkedae :
Aga ripakkedallerina ana
Nabi Ibrahim ana’ iya napuminasae ri yasenge Ismail, natemmaka riona ritu,
nasaba Ismail saisai ana’ matturu ri parentae, ana’ maringkalinga ada, ana’
iyya mancajie cayyana matanna, buana atinna, intang mabborong-poronna rahasiyana, pede’ lao essoe pede’ battowa toi
ritu Ismail, pede’ makessing toi ampe kedona
lao riduae topajajianna, saisai kuritu ana’ seddi-seddi, ana’ ri ellau
ellau esso wenni.
Iyanae essoe nari uji
teppe’na Nabi Ibrahim ri Puang Allah Ta’alah , naiya Nabi Ibrahim saesai
tau malamung teppe’na nenniya tau maraja tau lao ri Puang Allah
Ta’alah, agi-agi riparentaiyangi ri Puang Allah Ta’alah engkae kuritu pugaui
dengan niat dan hati yang ikhlas, de nakkeda warang-parang maega, warang-parang
malebbi narekko parentana Puang Allah ta’alah
engkai kuritu korbangkangi, nasaba pappoji ri Puange, engka sewwa wettu
nakkaroba 1000 kajunna bembe, nenniya 400 kajunna unta, iyaro wettue takkajenne
maneng rupa taue mitai nenniya pikkiriki
appalanna ritu Nabi Ibrahim AS. Aga naturunna malaekae lao ri Ibrahim untuk
pakarioi nenniya pakarennui makkedae mulolongenni kuritu appalang maegae pole
ri Puang Allah Ta’alah nenniya saesano kuritu
tau ripujinna yarega to makkeda “ Halilullah” nasaba engkamu turusi sininna anu
napparentange, aga nappibalina Nabi Ibrahim makkedae, maringkalingai Puang
Allah Ta’alah nabenneng engkai napekkidallerianga ana’ nainappa nasuroka
makkarobangi engkatoi kuritu ulaksanakan.
Allahu Akbar 3x Walillahil Hamd.
Sidang jama’ah ied yang
sama berbahagia
Situasi maengkaengi Nabi
Ibrahm situju-tuju perri’na nenniya sussana, menurut sejarah riwettu
sukku’na pappojinna Nabi Ibrahim lao ri
ana’na Ismail, aga naipannippina Nabi Ibrahim ri lalelng tinrona pole ri Puang
Allah Ta’alah makkedae. E... Ibrahim paddupai tinnja’mu romai ri olo, riwettu
pasedinna Nabi Ibrahim massuro gere’i 1000 kajunna bembe, riwenne maduwanna,
naitasi ri laleng tinronna makkedae, E... ibrahim, paddupai tinja’mu romai
riolo, riwettuna paseddiing mappikkiri nawai-nawai tinrona ri wennnie, aga
nasuro gere’na paimeng 100 kajunna unta, nappa makkeda E... Puang pura
upaddupani tinjakku. Ri wenni makatellunna ripannippisi makkedae E... Ismail
majeppu riapparentakko ri Puange gerei ana’mu riasenge Ismail; riwettu maelo’na
paddupai tinja’na Nabi Ibrahim makkere-kere perru’na nasaba engkai kuritu ri
parentang gere’i ana’ madecenna. Aga naollini
kurittu ana’na Ismail nappa nabirittaiyangi parentana Puang Allah
Ta’alah iya engkae naita ri laleng tinrona pada toha narampe rilalengna akorang
malebbie.
Bettuwann :
E... ana’ku majeppu uwitaki rilalenna tinroku majeppu
ugerekki ana jaji aga tangngatta makkukkue.
Iyanaro Ismail ana makanja ampe kedona de’ namalampe
naa-nawa pada idi makkukkue nappa nabali ambo’na makkedae.
Bettuwanna :
E... ambokku tapaddupa laloi anu napparentaiyangekki
Puang Allah Ta’lah mattipi talolongekka saesa tau sabbara’na sabbarae.
Allahu Akbar 3x Walillahil Hamd.
Sidang jama’ah ied yang
sama berbahagia
Naiya ri wettu maelo’na
Ibrahim tiwi’i ana’na ri onrong aggerekenge, napodanni bainena St. Hajar
sarekkowammengi napappakei ana’na, nasaba pakeang kaminang makessinge,
nainappani mala piso sibawa tulu. Naiya riwettu lettu’na ri aggerekenge ri Mina
poleni iblis elo pakatulu-tului makkedae pekkugitu mumaelo gere’i ana’mu, ana’ temmaka
kanja ampe-ampena, nenniya maringkalinga ada’ namaraja atturu. Makkedai Ibrahim
temmakaro upujinna anakku, naiyakiya
napparentaiyakka puakku gere’i, naulebbirengi paddioloi pappojikku ri Puakku,
napappojikku ri anakku- aga narempe muniha kuritu setange sibawa batu.
Nasaba de’ naberhasil
setange godai Ibrahim setange godai Ibrahim aga sappasi usaha untuk godai
St.Hajar nauragai kuritu makkedae, tunruki garo mitai anatta maelo ri gere ri
ambo’na, na saisai ana maitta ri ammenasai, darah daginmu siagae ettana
mupiara, magi muita-itai bawang maelo ri gere ri ambo’na.
Nasaba saisai kuritu St.
Hajar makkunrai maladde teppe’n a lao ri Puang Allah Ta’alah, nasuro muni
setange maddesu’ sibawa paddempe. Aga nalaosi ri Nabi Ismail pakkawase-wasei makkedae turuki
gaharo maelo ri gere, tasalaiwi assennang-sennangnge, nenniya anyame-nyamenge
ri lino, nasaba tau maraja atturu, tappa narempe muniha kuritu setange,
yatonaro sab’na tungke-tungke pammekkae papoleangi pakkasiwiyang hajjie engkae kuritu pugaui ritellae melempar
jumrah.
Sidang jama’ah ied yang
sama berbahagia
Riwettu maelo’na nabi
Ibrahim nenniya Nabi Ismail paddupai parentana Puang Allah Ta’alah dengan
ikhlas semata-mata, engkai kuritu ismail papole ada-ada wasiat makkedae.
E... ambo
1. Tapa asseki laloi passiokku na aja
ukedo-kedo.
2. Tapatarengi pisota, magattikka
naare.
3.
Tapalisui wajukku lao ri Indokku naalai passussu wae mata , nenniya
tapasabbarai.
4.
Narekko puraka tagere tasapui darah ellonna wajukku bare mancaji tanrai
makkedae pura tongenna ri gere.
5. Aja lalo tapattama ana orowane ri bolae, aja
nalisu paringeranna indokku ri iya.
Allahu Akbar 3x Walillahil Hamd.
Aga napatoppo’ni pisona
Nabi Ibrahim ri ellonna ana’na, naperrengi gere’i, na makkedai Ismail, E... ambo aja kasi taitaka nassabari
ammani namesse babuata mitaka, aga nakkapeddenna Ibrahim, nanasitta’ni pisona
ri ellonna ana’na Ismail nade’ naelo naanre, aga tappa nabbettangi pisona ku
batue namatterru mapue dua batue napakkua tarenna pisona. Makkedai Ibrahim E...
piso magi mumakunru ri ellonna anakku Ismail namulle puei batue, mappibaliwi
pisoe nasaba araja kuasanna Puang Allah Ta’alah. Makkedae E... ibrahim majeppu muparentaka manrei
ellonna ismail, naiya kiya napisangkakka puakku manrei ellonna Ismail.
Sining umma selleng
malebbi...
Memeng ricobami teppe’na Nabi
Ibrahim makkedae tegaro nalebbireng ana’na naparentana Puang Allah Ta’alah,
naiya kiya Nabi Ibrahim engkai kuritu nalebbireng puang Allah Ta’alah na
pappojinna ri ana’na nenniya warang paranna. Aga naripaselleina kuritu ri
malaikae nasaba seddi olo kolo riasenge KIBAS, turu pekkugi nasenge Muhammad
iyanaritu tau mappettu pole ri decenge.
Jaji narimakkuwannaro ,
nasaba engkatta ri sunnakeng papolei akkarobangnge, narekko engka maka ri
seseta, parellui ri perhatikan sibawa madeceng, nasaba iyaro akkarobange masero
deceng pamale’na ri Puang Allah Ta’alah. Makkedai Nabitta muhammad SAW :
Bettuanna
Naiya pamale’na akkarobange ri werengi appalang ri
Puang Allah Ta’alah tungke-tungke bulunna seddi appalang.
Olehnya itu seddi
pakkutana kennaki idi’ makkukkue, makkedae engkamuga iya taunge ri lalenna
kampotta makkaroba yarega nade’, narekko deppa gaga parelluki upitang laleng
iya weddinge pada taola yanaritu makkumpulu tappitu tau. Naiya tosi sebalikna
narekko engkaki paulle ri seseta nade’ ri ulle papolei karobae, engkaki saisa
tau ri agellinna Nabi Muhammad SAW.
Allahu Akbar 3x Walillahil Hamd.
Kaum muslimin &
muslimat ...
Engka 7 rupanna lasa
beredar ku masyarakatta, rilalenna taseddie kampong, mudah-mudahan de’ma
nattamai kampotta nasaba iyaro lasae, lasa kaminang berbahaya de’ naullei
dottoroe puraiwi kecuali nasaba pappangaja agama, bahkan weddingi na ancuru
watakkaleta, oncopasiha weddingi mappamate :
1. Prasangka ; maja’ kira-kira. Contoh: menuduh istri/suami
berbuat serong.
2. Mengintip-intip; nasappai atassalanna tasseddie rupa
tau/ celah, de’ naissengi padecengi, yarega to makkeda napijakimi asenna
siajinna.
3. Mengutik-utik rahasia ; tunghke-tungke tau engka maneng
rasahasiana, ia parellu ri subbu aja naissengi tau lainge. Contoh; maega tau
pake’ radar/antena dauccilinna maringkalinga, massappa rahasia, pada-padanna
idi makkunraiye mupuji ladde’ sibukkareng rahasia.
1. Ku addengenge / bola-bolae
2. Ku tembo-temboe
3. Ku bujunge
4. Bersaing-saingan: pada-padanna naitai balibolana melli VCD,
napassatoi lakkainna melliyangi, naitai balibolana melli antena UHF napassai
lakkainna melliattoi UHF, kalamanna kainreng-inreng.
5. Iri Hati ; (Hasad); dengki
6. Benci-membenci; contoh; permusuhan antar golongan
7. Belakang-membelakangi : tau di bombe-bombe.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ace_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn mlt_Latn min_Latn bos_Latn bug_Latn bug_Latn bug_Latn bug_Latn bug_Latn bug_Latn bug_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ind_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ace_Latn mlt_Latn min_Latn bos_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ace_Latn bug_Latn bug_Latn bug_Latn bug_Latn bug_Latn mlt_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ace_Latn bug_Latn bug_Latn zsm_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn mlt_Latn ind_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn mlt_Latn ind_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ace_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn jav_Latn ind_Latn ind_Latn bug_Latn bug_Latn zsm_Latn bug_Latn bug_Latn bug_Latn bug_Latn dyu_Latn unk bug_Latn hau_Latn unk bug_Latn bug_Latn bug_Latn bug_Latn mlt_Latn bug_Latn bug_Latn taq_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ace_Latn mlt_Latn min_Latn bos_Latn bug_Latn bug_Latn bug_Latn bug_Latn bug_Latn ind_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn sun_Latn kmb_Latn bug_Latn bug_Latn bug_Latn ind_Latn ind_Latn bug_Latn